Diari Oficial de la Generalitat Valenciana


Sumari del DOGV 4507, del 26-05-2003 (2003/5905)

ORDE de 16 de maig de 2003, de la Conselleria d'Agricultura, Pesca i Alimentació, per la qual es publiquen les línies pressupostàries i els imports màxims que financen, per al 2003, determinades subvencions gestionades per la Direcció General de Modernització d'Estructures Agràries i es modifiquen parcialment les seues bases reguladores en vigor.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5905


Data del document
:   16-05-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * explotació agrària
    * jove agricultor
    * modernització de l'explotació agrària
    * explotació agrària en comú
    * ajuda a l'agricultura
    * estructura agrària
    * arrendament rústic

ORDE de 16 de maig de 2003, de la Conselleria d'Agricultura, Pesca i Alimentació, per la qual es publiquen les línies pressupostàries i els imports màxims que financen, per al 2003, determinades subvencions gestionades per la Direcció General de Modernització d'Estructures Agràries i es modifiquen parcialment les seues bases reguladores en vigor. [2003/5905]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvencions que les financen i l'import màxim que s'hi destina, sense perjuí dels increments que puguen produir-se en cada una de les línies una vegada finalitzat el procés d'incorporació de romanents d'exercicis anteriors. Estos aspectes depenen de la llei anual de pressuposts, en estos moments la Llei 12/2002, de 27 de desembre, de Pressuposts de la Generalitat Valenciana per a l'exercici 2003.
  
Així mateix, pareix convenient adequar en les normes reguladores de les ajudes estructurals els índexs tecnicoeconòmics de les orientacions productives que, per situacions canviants en la producció o en el mercat, s'allunyen substancialment de valors anteriors, o introduir noves orientacions productives susceptibles d'auxili econòmic no previstes fins al moment.
  
Per això, vista la proposta del director general de Modernització d'Estructures Agràries, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació indicades en este article i gestionades per la Direcció General de Modernització d'Estructures Agràries es concediran en l'exercici 2003 a càrrec de les línies de subvenció i pels imports globals màxims que s'assenyalen, d'acord amb la Llei de la Generalitat Valenciana 12/2002, de 27 de desembre, de Pressuposts per al 2003.
  
Línia T0193. Millora de les estructures d'explotacions agràries. Capítol VII.
  
- Orde de 20 de desembre de 2001, de la Conselleria d'Agricultura Pesca i Alimentació, per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries.
  
Import global màxim: 2.168.300 euros
  
Esta línia es troba cofinançada amb fons finalistes procedents de la Unió Europea a través del FEOGA-Orientació amb el 60 per cent del gasto públic subvencionat.
  
Línia T4721. Inversions en explotacions agràries. Capítol VII.
  
- Orde de 29 de maig de 2002, de la Conselleria d'Agricultura, Pesca i Alimentació, per la qual es convoquen ajudes per al foment del cultiu i l'explotació en comú de les explotacions agràries.
  
Import global màxim: 2.400.000 euros
  
Esta línia es troba cofinançada amb fons finalistes procedents de la Unió Europea a través del FEOGA-Orientació amb el 60 per cent del gasto públic subvencionat.
  
Línia T0965. Accés a la propietat d'arrendaments històrics. Capítol VII.
  
- Orde de 20 de març de 2000, de la Conselleria d'Agricultura, Pesca i Alimentació, per la qual s'establix un règim d'ajudes per a l'accés a la propietat d'arrendaments rústics històrics.
  
Import global màxim: 7.300 euros.
  
Línia T4719. Ajudes als servicis comuns de les explotacions agràries. Capítol IV.
  
- Orde de 29 de maig de 2002, de la Conselleria d'Agricultura, Pesca i Alimentació, per la qual es convoquen ajudes per al foment del cultiu i l'explotació en comú de les explotacions agràries.
  
Import global màxim: 300.000 euros
  
Esta línia es troba cofinançada amb fons finalistes procedents de la Unió Europea a través del FEOGA-Orientació amb el 60 per cent del gasto públic subvencionat.
  
Article 2
  
a) Es modifiquen o s'afigen els següents valors dels mòduls tecnicoeconòmics de l'annex 1 de l'Orde de 20 de desembre de 2001, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries:
  
b) Es modifiquen els mòduls tecnicoeconòmics corresponents a a raïm de taula embutxacat de regadiu i el raïm de taula de secà en els valors expressats en l'apartat anterior corresponents a l'annex I de l'Orde de 29 de maig de 2002, de la Conselleria d'Agricultura, Pesca i Alimentació, per la qual es convoquen ajudes per al cultiu i l'explotació en comú de les explotacions agràries.
  
DISPOSICIÓ FINAL
  
Esta orde entrarà en vigor el sendemà de la publicació en el Diari Oficial de la Generalitat Valenciana.
  
València, 16 de maig de 2003
  
La consellera d'Agricultura, Pesca i Alimentació